Иран експулсира шефа на АФП в Техеран | Блиц
Иран експулсира шефа на АФП в Техеран
https://blitz.bg/svyat/iran-ekspulsira-shefa-na-afp-v-tekheran_news6817.html Blitz.bg
22 Юли 2008, 13:27
Заместник-директорът на бюрото на агенция Франс прес в Техеран Стюарт Уйлямс е бил информиран снощи от иранските власти, че те желаят възможно най-бързо да напусне страната, съобщи АФП.
Бюрото по чуждестранната преса в иранското Министерство на културата, където е бил извикан Уйлямс, не е посочило никакъв официален мотив за искането на иранските власти. Стюарт Уйлямс, който е британски гражданин, заемал поста си в Техеран от две години и имал валидно разрешително за престой в Иран. “Следователно става въпрос за немотивирана експулсация”, оцени директорът по информацията на АФП Денис Юлт. Очаква се Уйлямс да напусне Техеран след получаването на изходна виза в рамките на няколко дни./БЛИЦ